ψευδή στοιχεία τα οποία θα εξυπηρετούν τις κομματικές σκοπιμότητες του κ. Πολάκη εναντίον πολιτικών αντιπάλων του.

Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Νέες καταγγελίες κατά συνεργατών του αναπληρωτή υπουργού Υγείας, Παύλου Πολάκη, κάνουν οι εργαζόμενοι του ΚΕ.ΕΛ.Π.ΝΟ..Κάνουν λόγο για εκφοβισμό από μετακλητούς συνεργάτες του αναπληρωτή υπουργού Υγείας, προκειμένου εργαζόμενοι να καταθέσουνΟι Εργαζόμενοι του ΚΕ.ΕΛ.Π.ΝΟ. έχουμε δημόσια καταγγείλει ότι εδώ και πάνω από ένα χρόνο πολλοί συνάδελφοι έχουν υποστεί πίεση και εκφοβισμό από Μετακλητούς Συνεργάτες του κ. Πολάκη αλλά και από την Διοίκηση του ΚΕ.ΕΛ.Π.ΝΟ., προκειμένου να καταθέσουν ψευδή στοιχεία τα οποία θα εξυπηρετούν τις κομματικές σκοπιμότητες του κ. Πολάκη εναντίον πολιτικών αντιπάλων του. Ζητήσαμε σε όλους τους τόνους να αφεθούν οι Εργαζόμενοι έξω από την πολιτική αρένα, αλλά δυστυχώς δεν μας σεβάστηκαν.Απευθυνθήκαμε στη Γενική Επιθεώρηση Δημόσιας Διοίκησης στην οποία καταθέσαμε αδιάσειστα στοιχεία αναφορικά με παρανομίες που λαμβάνουν χώρα στο ΚΕ.ΕΛ.Π.ΝΟ. τα τελευταία 3 χρόνια, με αποκορύφωμα τα παράνομα 8 εκατομμύρια Ευρώ που έλαβε για «υπηρεσίες» φύλαξης από το ΚΕ.ΕΛ.Π.ΝΟ. και το Υπουργείο Υγείας η εταιρεία security triple s. Δυστυχώς, η Γενική Επιθεώρηση μέχρι σήμερα έχει κάνει το παν προκειμένου να μη διερευνήσει ούτε κατ’ ελάχιστο τις απόλυτα στοιχειοθετημένες καταγγελίες μας, τα δε Μέλη του Κλιμακίου Ελέγχου που έχει συστήσει η Γενική Επιθεώρηση συμπεριφέρονται απέναντι στους Εργαζόμενους περισσότερο καταχρηστικά ακόμα και από τους μετακλητούς του κ. Πολάκη, μεθοδεύοντας πολιτικές διώξεις την ίδια στιγμή που κλείνουν τα μάτια στα πραγματικά σκάνδαλα.Αποκορύφωμα των ανωτέρω είναι η καταγγελία που μας κατέθεσε στις 10 Απριλίου Συνάδελφός μας, με την οποία ζητάει την προστασία του Σωματείου καθώς ο ίδιος κατά τη διάρκεια ένορκης κατάθεσής του στην Γενική Επιθεώρηση Δημόσιας Διοίκησης και ειδικότερα στα Μέλη του Μεικτού Κλιμακίου Ελέγχου - που διερευνούν το καθεστώς απασχόλησης 23 ατόμων επί θητείας Άδωνη Γεωργιάδη στο Υπουργείο Υγείας - έπεσε θύμα εκφοβισμού, πίεσης και χειραγώγησης της κατάθεσής του προκειμένου να εξυπηρετήσει τις πολιτικές επιδιώξεις του κ. Πολάκη.Χαρακτηριστικό και ταυτόχρονα συγκλονιστικό είναι το ακόλουθο απόσπασμα από την έγγραφη καταγγελία του Συναδέλφου «...Η ανωτέρω στάση των ειδικών επιθεωρητών, η οποία ήταν διαρκής, παρατεταμένη και άκαμπτη, κυριολεκτικά με τρόμαξε επί προσωπικού, με εξουθένωσε απολύτως και το μόνο που ένιωθα εν τέλει ήταν φόβος, τάση παράδοσης σε αυτά που μου ζητούσαν οι ειδικοί επιθεωρητές καθώς και έντονη τάση άμεσης φυγής από τον χώρο. Έτσι, εν τέλει υπέγραψα ό,τι οι ειδικοί επιθεωρητές συνέταξαν και έφυγα σε πολύ άσχημη ψυχολογική κατάσταση...»Αυτή η κατάφωρη κατάλυση του Κράτους Δικαίου δεν μπορεί να αφήνει αδιάφορο κανένα μας. Οφείλουμε πρώτα από όλα ως πολίτες να μην συμβιβαστούμε και να αντισταθούμε σε τέτοιου είδους πρακτικές και τακτικές.Το ΔΣ του Σωματείου Εργαζομένων